CELEX: 52009PC0537
Language: mt
Date: 2009-10-08
Title: Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-adozzjoni tal-pjanijiet ta' azzjoni Reġjonali fil-qafas tal-implimentazzjoni tal-Artikolu 15 tal-Protokoll għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art.

Avviż Legali Importanti

|

52009PC0537

Proposta għal deċiżjoni tal-Kunsill li tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-adozzjoni tal-pjanijiet ta' azzjoni Reġjonali fil-qafas tal-implimentazzjoni tal-Artikolu 15 tal-Protokoll għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art.  /* KUMM/2009/0537 finali */  

	[pic] | IL-KUMMISSJONI TAL-KOMUNITAJIET EWROPEJ |Brussel 8.10.2009KUMM(2009)537 finaliProposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-adozzjoni tal-pjanijiet ta' azzjoni Reġjonali fil-qafas tal-implimentazzjoni tal-Artikolu 15 tal-Protokoll għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art.MEMORANDUM TA’ SPJEGAZZJONI1.  Il-Komunità u l-Istati Membri li jmissu mal-Baħar Mediterran jiffurmaw Parti mill-Konvenzjoni għall-Protezzjoni tal-Ambjent Marittimu u r-Reġjun Kostali tal-Mediterran (il-Konvezjoni ta' Barċellona), u mill-Protokoll tagħha għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art.2.  Il-protezzjoni ambjentali u b'mod partikolari l-protezzjoni tal-ilmijet mit-tniġġis, li huwa s-suġġett tal-Konvenzjoni u tal-Protokoll, huma ggvernati l-aktar mil-leġiżlazzjoni Komunitarja (per eż. mid-Direttiva ta’ Qafas dwar l-Ilma, mid-Direttiva dwar it-Trattament tal-Ilma Urban Mormi jew mid-Direttiva ta’ Qafas dwar l-Istrateġija Marittima). Minħabba li l-Konvenzjoni u l-Protokoll joħolqu d-drittijiet u l-obbligi f'dan il-qasam, hemm interess Komunitarju sabiex tkun żgurata l-konsistenza bejn l-għanijiet tal-politika u tal-leġiżlazzjoni Komunitarja u l-impenji li jidħlu għalihom il-partijiet skont dawn l-istrumenti.3.  Il-Protokoll dwar is-Sorsi Bbażati fuq l-Art, li daħal fis-seħħ fil-11 ta' Mejju 2008, jipprovdi għall-adozzjoni tal-pjanijiet ta' azzjoni Reġjonali sabiex jiġi eliminat it-tniġġis mis-sorsi u mill-attivitajiet ibbażati fuq l-art mill-Konvenzjoni. Kif inhuwa stipulat fl-Artikolu 15 tal-Protokoll, ladarba l-pjanijiet ta' azzjoni Reġjonali jiġu adottati permezz tal-laqgħa tal-Partijiet, il-miżuri u l-iskedi tagħhom isiru vinkolanti.4.  Tliet abbozzi ta' proposti għall-pjanijiet ta' azzjoni Reġjonali (għat-tnaqqis tad-domanda bijokimika għall-ossiġnu fuq ħamest ijiem [BOD5], għad-“dichlorodiphenyltrichloroethane” (id-DDT) u għal seba' sustanzi oħra li fihom elementi tossiċi, li ma jiddiżintegrawx malajr, li jakkumulaw is-sustanzi bijoloġiċi ġo fihom u li jiġu ttrasportati ħafna) ġew ikkunsidrati u approvati fi ħdan il-MED POL, il-korp tekniku rilevanti tal-Konvenzjoni li jieħu ħsieb il-kwistjoni tat-tniġġis. Il-kunċetti legali marbuta mal-iskart jibnu fuq il-ftehimiet internazzjonali ewlenin f’dan il-qasam, u b'mod partikolari fuq il-Konvenzjoni ta' Basel dwar il-Kontroll tal-Movimenti Transkonfinali tal-Iskart Perikoluż u tar-Rimi Tiegħu u l-Konvenzjoni ta' Stokkolma dwar il-Pollutanti Organiċi Persistenti.5.  Id-dispożizzjonijiet li hemm fil-pjanijiet proposti joħorġu primarjament mill-Ftehimiet Internazzjonali li fihom il-Komunità u l-Istati Membri tagħha huma Parti, u l-implimentazzjoni tagħhom ma għandhomx ifissru tibdiliet għall-politiki u l-istrumenti kkonċernati fi ħdan l-UE, la hemm l-applikazzjoni kkombinata tal-leġiżlazzjoni rilevanti tal-UE kollha, inkluż tad-Direttiva dwar it-Trattament tal-Ilma Urban Mormi, flimkien mar-rekwiżiti tad-Direttiva dwar l-Ilma għall-Għawm u tad-Direttiva ta’ Qafas dwar l-Ilma.6.  Fid-dawl tat-tagħrif mogħti hawn fuq, fis-16-il Laqgħa Ordinarja tal-Partijiet Kontraenti tal-Konvenzjoni ta' Barċellona, li għandha ssir f'Marakexx bejn it-3 u l-5 ta' Novembru 2009, il-Kommunità għandha tagħti appoġġ għall-adozzjoni tal-pjanijiet ta' azzjoni Reġjonali msemmija hawn fuq fil-qafas tal-implimentazzjoni tal-Protokoll dwar is-Sorsi Bbażati fuq l-Art.7.  Minħabba li d-deċiżjonijiet li għandhom jiġu adottati permezz tal-Laqgħa tal-Partijiet se jkollhom effetti legali, il-Komunità għandha tadotta pożizzjoni li tkun taqbel mal-Artikolu 300(2)(2) tat-Trattat tal-KE. Għalhekk jeħtieġ li l-Kunsill jadotta deċiżjoni, ibbażata fuq proposta tal-Kummissjoni. Il-Parlament Ewropew għandu jiġi nfurmat immedjatament u kompletament dwar l-istabbiliment tal-pożizzjoni Komunitarja, kif mitlub mill-Artikolu 300(3)(3) tat-Trattat tal-KE.Proposta għalDEĊIŻJONI TAL-KUNSILLli tistabbilixxi l-pożizzjoni li għandha tiġi adottata f’isem il-Komunità Ewropea fir-rigward tal-proposta għall-adozzjoni tal-pjanijiet ta' azzjoni Reġjonali fil-qafas tal-implimentazzjoni tal-Artikolu 15 tal-Protokol għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art.IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 175(1), flimkien mat-tieni subparagrafu tal-Artikolu 300(2) tiegħu,Wara li kkunsidra l-proposta tal-Kummissjoni[1],Billi:8.  Il-Komunità u l-Istati Membri li jmissu mal-Baħar Mediterran jiffurmaw Parti mill-Konvenzjoni għall-Protezzjoni tal-Ambjent Marittimu[2] u r-Reġjun Kostali tal-Mediterran, u mill-Protokoll tagħha għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art[3];9.  Il-protezzjoni ambjentali hija ggvernata fil-biċċa l-kbira tagħha mil-leġiżlazzjoni Komunitarja, inkluż fir-rigward tal-protezzjoni tal-ilma mit-tniġġis. Minħabba li l-Konvenzjoni u l-Protokoll joħolqu d-drittijiet u l-obbligi f'dan il-qasam, hemm interess Komunitarju sabiex tkun żgurata l-konsistenza bejn l-għanijiet tal-politika u tal-leġiżlazzjoni Komunitarja u l-impenji li jidħlu għalihom il-partijiet skont dawn l-istrumenti;10.  Il-Protokoll dwar is-Sorsi Bbażati fuq l-Art, li daħal fis-seħħ fil-11 ta' Mejju 2008, jipprovdi għall-adozzjoni, permezz tal-laqgħa tal-Partijiet, tal-programmi u l-pjanijiet ta' azzjoni Reġjonali, inklużi l-miżuri u l-iskedi, sabiex jiġi eliminat it-tniġġis mis-sorsi u mill-attivitajiet ibbażati fuq l-art. Meta l-pjanijiet jiġu adottati permezz tal-Laqgħa tal-Partijiet tal-Konvenzjoni, il-miżuri u l-iskedi tagħhom se jsiru vinkolanti għall-Partijiet fil-mija u tmenin jum ta' wara d-data ta' notifika tagħhom;11.  Tliet abbozzi ta' proposti għall-pjanijiet ta' azzjoni Reġjonali (dwar it-tnaqqis tad-domanda bijokimika għall-ossiġnu fuq ħamest ijiem (BOD5), it-tneħħija gradwali tad-“dichlorodiphenyltrichloroethane” (id-DDT) mill-użu, u dwar seba' sustanzi oħra li fihom elementi tossiċi, li ma jiddiżintegrawx malajr, li jakkumulaw is-sustanzi bijoloġiċi ġo fihom u li jiġu ttrasportati ħafna) tfasslu mil-korp maħtur mill-Partijiet bħala l-korp li għandu jħejji l-Laqgħa tal-Partijiet, u ġew ikkunsidrati u approvati mill-korp tekniku rilevanti tal-Konvenzjoni;12.  Fis-16-il-Laqgħa Ordinarja tal-Partijiet Kontraenti tal-Konvenzjoni għall-Protezzjoni tal-Ambjent Marittimu u tar-Reġjun Kostali tal-Mediterran, il-Komunità u l-Istati Membri għandhom jikkooperaw mill-qrib biex jiżguraw li l-pjanijiet ta' azzjoni Reġjonali adottati b’mod aħħari jkunu kompatibbli mal-liġi Komunitarja;13.  Għalhekk, għandha tiġi appoġġata l-adozzjoni tal-pjanijiet ta' azzjoni Reġjonali proposti;IDDEĊIEDA KIF ĠEJ:Artikolu unikuFis-16-il-Laqgħa Ordinarja tal-Partijiet Kontraenti tal-Konvenzjoni għall-Protezzjoni tal-Ambjent Marittimu u tar-Reġjun Kostali tal-Mediterran, il-Komunità għandha tagħti appoġġ għall-adozzjoni tal-Pjanijiet Reġjonali dwar it-tnaqqis tad-domanda bijokimika għall-ossiġnu fuq ħamest ijiem (BOD5) mill-ilma urban mormi, it-tneħħija tal-“Aldrin”, tal-“Chlordane”, tad-“Dieldrin”, tal-“Endrin”, tal-“Heptachlor”, tal-“Mirex” u tat-“Toxaphene”, u tat-tneħħija gradwali tad-“dichlorodiphenyltrichloroethane” (id-DDT) mill-użu, fil-qafas tal-implimentazzjoni tal-Artikolu 15 tal-Protokoll għall-Protezzjoni tal-Baħar Mediterran mit-Tniġġis mis-Sorsi u mill-Attivitajiet ibbażati fuq l-Art.Magħmul fi Brussell,Għall-KunsillIl-President [1] ĠU C , , p. .[2] ĠU L 240, 19.9.1977, p. 1-2 u ĠU L 322, 14.12.1999, p. 32-33.[3] ĠU L 322, 14.12.1999, p. 18-31.